Document ID: 32013R0967

KOMISIJOS ĮGYVENDINIMO REGLAMENTAS (ES) Nr. 967/2013
2013 m. spalio 9 d.
kuriuo nustatomas paskirstymo koeficientas, taikytinas nuo 2013 m. rugsėjo mėn. 27 d. iki 2013 m. spalio mėn. 4 d. pateiktoms paraiškoms pagal Reglamentą (EB) Nr. 969/2006 leistos pradėti naudoti kukurūzų kvotos importo licencijai gauti
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ir ypač jo 7 straipsnio 2 dalį,
kadangi:
(1)
Komisijos reglamentu (EB) Nr. 969/2006 (3) leidžiama pradėti naudoti 277 988 tonų kukurūzų metinę tarifinę kvotą (kvotos numeris 09.4131);
(2)
Reglamento (EB) Nr. 969/2006 2 straipsnio 1 dalimi pusei 2013 m. liepos 1 d. - gruodžio 31 d. antro laikotarpio yra nustatomas 138 994 tonų kiekis;
(3)
iš pranešimo, pateikto remiantis Reglamento (EB) Nr. 969/2006 4 straipsnio 3 dalimi, paaiškėjo, kad kiekis, nurodytas pagal to paties reglamento 4 straipsnio 1 dalį nuo 2013 m. rugsėjo mėn. 27 d. 13 val. iki 2013 m. spalio mėn. 4 d. 13 val. Briuselio laiku pateiktose paraiškose importo licencijai gauti, viršija skirtą kiekį. Todėl reikia nustatyti, kiek importo licencijų galima išduoti prašomam kiekiui taikant paskirstymo koeficientą;
(4)
taip pat reikia nutraukti importo licencijų pagal Reglamentą (EB) Nr. 969/2006 išdavimą kvotos galiojimo laikotarpiui;
(5)
kad būtų užtikrinta veiksminga importo licencijų išdavimo procedūra, šis reglamentas turi įsigalioti iškart jį paskelbus,
PRIĖMĖ ŠĮ REGLAMENTĄ:
1 straipsnis
1. Pagal kiekvieną nuo 2013 m. rugsėjo mėn. 27 d. 13 val. iki 2013 m. spalio mėn. 4 d. 13 val. Briuselio laiku pateiktą paraišką Reglamento (EB) Nr. 969/2006 2 straipsnio 1 dalyje nustatytos kvotos importo licencijai gauti išduodama licencija prašomam kiekiui pritaikius 42,680622 % paskirstymo koeficientą.
2. Licencijų išdavimas nuo 2013 m. spalio mėn. 4 d. 13 val. Briuselio laiku pateiktose paraiškose nurodytam kiekiui kvotos galiojimo laikotarpiui yra sustabdomas.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. spalio 9 d.

Labels: 3
17
6